ΑΠΌΦΑΣΗ ΤΟΥ ΣΥΜΒΟΥΛΊΟΥ της 21ης Οκτωβρίου 2009 για τον διορισμό στην Επιτροπή των Περιφερειών δύο τακτικών μελών από την Ελλάδα (2009/808/ΕΚ) ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263, την πρόταση της Ελληνικής Κυβέρνησης, Εκτιμώντας τα ακόλουθα: (1) Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για τον διορισμό των τακτικών και αναπληρωματικών μελών της Επιτροπής των Περιφερειών από την περίοδο 26 Ιανουαρίου 2006 έως 25 Ιανουαρίου 2010 (1). (2) Έχουν κενωθεί δύο θέσεις τακτικών μελών της Επιτροπής των Περιφερειών λόγω του θανάτου του κ. Χρήστου ΠΑΛΑΙΟΛΟΓΟΥ και της λήξης της θητείας του κ. Πάρι ΚΟΥΚΟΥΛΟΠΟΥΛΟΥ. ΑΠΟΦΑΣΙΖΕΙ: Άρθρο 1 Διορίζονται ως τακτικά μέλη της Επιτροπής των Περιφερειών για το υπόλοιπο της τρέχουσας θητείας, ήτοι έως τις 25 Ιανουαρίου 2010: - ο κ. Κωνσταντίνος ΣΗΜΙΤΣΗΣ, δήμαρχος Καβάλας, - ο κ. Θεόδωρος ΓΚΟΤΣΟΠΟΥΛΟΣ, δημοτικός σύμβουλος Παλλήνης Αττικής. Άρθρο 2 Η παρούσα απόφαση παράγει αποτελέσματα από την ημέρα της έκδοσής της. Λουξεμβούργο, 21 Οκτωβρίου 2009.

[Source: multi_eurlex | Tokens: 1085]